****

**ประกาศองค์การบริหารส่วนตำบลเขากระปุก**

**เรื่อง หลักเกณฑ์และวิธีการประเมินผลการปฏิบัติงาน**

**ของพนักงานจ้าง องค์การบริหารส่วนตำบลเขากระปุก ประจำปีงบประมาณ พ.ศ.2568**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 ตามประกาศคณะกรรมการพนักงานส่วนตำบลจังหวัดเพชรบุรี เรื่อง หลักเกณฑ์และเงื่อนไขเกี่ยวกับพนักงานจ้าง (ฉบับที่ 6) ลงวันที่ 28 ธันวาคม พ.ศ.2559 โดยอาศัยอำนาจตามมาตรา 25 วรรคท้ายประกอบมาตรา 13 (2) (3) มาตรา 26 วรรคท้ายและมาตรา 22 แห่งพระราชบัญญัติระเบียบบริหารงานบุคคลส่วนท้องถิ่น พ.ศ.2542 ประกอบมติ ก.อบต. ในการประชุมครั้งที่ 9/2559 วันที่ 26 กันยายน 2559 และมติ ก.อบต.จังหวัดเพชรบุรี ในการประชุมครั้งที่ 11/2559 วันที่ 21 ธันวาคม 2559

 องค์การบริหารส่วนตำบลเขากระปุก จึงประกาศหลักเกณฑ์และวิธีการประเมินผลการปฎิบัติงานและการเลื่อนค่าตอบแทนพนักงานจ้าง สำหรับรอบการประเมินประจำปีงบประมาณ พ.ศ.2568 ดังนี้

 **1. การประเมินผลการปฎิบัติงานของพนักงานจ้าง**

 การประเมินผลการปฎิบัติงานของพนักงานจ้างตามภารกิจและพนักงานจ้างทั่วไป ให้ประเมินจากผลงานและคุณลักษณะในการปฎิบัติงานของพนักงานจ้างผู้นั้น โดยมุ่งผลสัมฤทธิ์ของงานและพฤติกรรมในการปฎิบัติงาน โดยมีสัดส่วนของงาน ดังนี้

 1.1 การประเมินผลสัมฤทธิ์ของงาน ร้อยละ 80 โดยพิจารณาจาก

 (1) ปริมาณผลงาน

 (2) คุณภาพของงาน

 (3) ประโยชน์ของงาน

 1.2 การประเมินพฤติกรรมการปฎิบัติงาน ร้อยละ 20 ให้นำสมรรถนะของพนักงานส่วนตำบลที่คณะกรรมการกลางพนักงานส่วนตำบลกำหนดมาใช้สำหรับการประเมินพนักงานจ้างโดยอนุโลม ดังนี้

 1.2.1 พนักงานจ้างทั่วไป ให้ประเมินสมรรถนะหลัก 5 สมรรถนะ โดยกำหนดระดับสมรรถนะที่คาดหวัง/ต้องการ ในระดับ 1

 1.2.2 พนักงานจ้างตามภารกิจ ไม่รวมถึงพนักงานจ้างตามภารกิจสำหรับผู้มีทักษะ ให้ประเมินสมรรถนะหลัก 5 สมรรถนะ และประเมินสมรรถนะประจำสายงานอย่างน้อย 3 สมรรถนะ เช่นเดียวกับพนักงานส่วนตำบลในลักษณะงานเดียวกัน โดยกำหนดระดับสมรรถนะที่คาดหวัง/ต้องการ ในระดับปฎิบัติงานหรือระดับปฎิบัติการแล้วแต่กรณี

 1.2.3 พนักงานจ้างตามภารกิจสำหรับผู้มีทักษะ ให้ประเมินสมรรถนะหลัก 5 สมรรถนะโดยกำหนดระดับสมรรถนะที่คาดหวัง/ต้องการ ในระดับ 2

 1.2.4 พนักงานจ้างผู้เชี่ยวชาญพิเศษ ให้ประเมินสมรรถนะหลัก 5 ด้าน และสมรรถนะประจำสายงาน 3 สมรรถนะ ได้แก่ ความเข้าใจพื้นที่ และการเมืองท้องถิ่น ความคิดสร้างสรรค์เพื่อประโยชน์ท้องถิ่น โดยกำหนดระดับสมรรถนะที่คาดหวัง/ต้องการในระดับ 3

 2. ระดับผลการประเมินในการประเมินผลการปฎิบัติงานของพนักงานจ้าง จัดกลุ่มคะแนนผลการประเมินเป็น 5 ระดับ ได้แก่ ดีเด่น ดีมาก ดี พอใช้ และปรับปรุง ดังนี้

 (1) ดีเด่น ตั้งแต่ร้อยละ 95-100 คะแนน

 (2) ดีมาก ตั้งแต่ร้อยละ 85 แต่ไม่ถึงร้อยละ 95 คะแนน

 (3) ดี ตั้งแต่ร้อยละ 75 แต่ไม่ถึงร้อยละ 85 คะแนน

 (4) พอใช้ ตั้งแต่ร้อยละ 65 แต่ไม่ถึงร้อยละ 75 คะแนน

 (5) ปรับปรุง น้อยกว่าร้อยละ 65 คะแนน

-2-

 แบบประเมินผลการปฎิบัติงานของพนักงานจ้างตามภารกิจและพนักงานจ้างทั่วไป ให้ใช้ตามแบบที่ ก.อบต. กำหนด ทั้งนี้การประเมินดังกล่าวต้องครอบคลุมงาน/ภารกิจที่ได้รับมอบหมาย ความสำเร็จของงาน ผลผลิตที่คาดหวังจากการปฎิบัติงาน ตัวชี้วัดผลการปฎิบัติงานและพฤติกรรมการปฎิบัติงานและพฤติกรรมการปฎิบัติงานตามที่กำหนดไว้ในวรรคหนึ่ง

 3. การประเมินผลการปฎิบัติงานของพนักงานจ้างตามภารกิจและพนักงานจ้างทั่วไปให้ดำเนินการตามวิธีการดังต่อไปนี้

 (ก) ในระหว่างรอบการประเมิน ให้ผู้บังคับบัญชาชั้นต้นซึ่งเป็นผู้ติดตามความก้าวหน้าในการปฎิบัติงาน ตามแผนการปฎิบัติงาน รวมทั้งคอยให้คำแนะนำและช่วยเหลือในการแก้ไขปัญหาในการปฎิบัติงานเพื่อให้พนักงานจ้างสามารถปฎิบัติงานให้บรรลุเป้าหมายและผลสำเร็จตามที่กำหนด

 (ข) เมื่อครบรอบการประเมินให้ผู้บังคับบัญชาชั้นต้น ซึ่งเป็นผู้ประเมินและส่วนราชการต้นสังกัดของพนักงานจ้างดำเนินการดังนี้

 1. ประเมินผลการปฎิบัติงานตามหลักเกณฑ์และวิธีการที่องค์การบริหารส่วนตำบลเขากระปุกกำหนด

 2. จัดส่งบัญชีรายชื่อให้ส่วนราชการต้นสังกัดเพื่อจัดทำบัญชีรายชื่อ ตามลำดับคะแนนผลการประเมิน

 3. ส่วนราชการเสนอบัญชีรายชื่อพนักงานจ้างตามลำดับคะแนนผลการประเมินให้คณะกรรมการกลั่นกรองการประเมินผลการปฎิบัติงานพิจารณามาตรฐาน ความโปร่งใส และเป็นธรรมของการประเมิน ก่อนที่จะเสนอผลการประเมินต่อนายกองค์การบริหารส่วนตำบล เพื่อนำไปใช้ในการพิจารณาเลื่อนค่าตอบแทน และใช้เป็นข้อมูลประกอบการพิจารณาต่อสัญญาจ้าง

 4. คณะกรรมการกลั่นกรองการประเมินผลการปฎิบัติงานประกอบด้วย

 (1) ปลัดองค์การบริหารส่วนตำบล เป็นประธานกรรมการ

 (2) หัวหน้าส่วนราชการ หรือรองปลัดองค์การบริหารส่วนตำบล ไม่น้อยกว่า 2 คน เป็นกรรมการ

 (3) ข้าราชการหรือพนักงานส่วนท้องถิ่นที่รับผิดชอบงานการเจ้าหน้าที่เป็นเลขานุการ

 คณะกรรมการกลั่นกรองการประเมินผลการปฎิบัติงาน มีหน้าที่ในการกลั่นกรองการประเมินผลการปฎิบัติงาน เพื่อทำหน้าที่กลั่นกรองการประเมินผลการปฎิบัติงานและพิจารณาเสนอความเห็นเพื่อให้เกิดความเป็นธรรมจากการใช้ดุลพินิจของผู้บังคับบัญชาหรือผู้ประเมินในการประเมินผลการปฎิบัติงาน ก่อนที่จะเสนอผลการประเมินต่อนายกองค์การบริหารส่วนตำบล

 5. แบบประเมินผลการปฎิบัติงาน

 การประเมินผลการปฎิบัติงานพนักงานจ้างขององค์การบริหารส่วนตำบลเขากระปุก ต้องมีความชัดเจนและมีหลักฐาน ทั้งนี้ให้เป็นไปตามแบบประเมินผลการปฎิบัติงานตามที่คณะกรรมการกลางพนักงานส่วนตำบล (ก.อบต.) กำหนด

6. พนักงานจ้างซึ่งจะได้รับการพิจารณาเลื่อนค่าตอบแทนในรอบปีที่แล้วมาจะต้องอยู่ในหลักเกณฑ์ดังต่อไปนี้

(1) ได้ปฏิบัติงานตามหน้าที่ของตนด้วยความสามารถ และด้วยความอุตสาหะ จนเกิดผลดีหรือความก้าวหน้าแก่ราชการ โดยมีการประเมินผลการปฏิบัติงานไม่ต่ำกว่าระดับ ดี

(2) ต้องไม่ถูกสั่งลงโทษทางวินัยที่หนักกว่าโทษภาคฑัณฑ์ หรือไม่ถูกศาลพิพากษาในคดีอาญาให้ลงโทษในความผิดที่เกี่ยวกับการปฏิบัติหน้าที่ราชการ หรือความผิดที่ทำให้เสื่อมเสียเกียรติศักดิ์ของตำแหน่งหน้าที่ของตนซึ่งมิใช่ความผิดที่ได้กระทำโดยประมาทหรือความผิดลหุโทษ

(3) ต้องไม่ขาดราชการโดยไม่มีเหตุผลอันสมควร

(4) ต้องไม่ลาหรือมาทำงานสายเกินจำนวนครั้งที่นายกองค์การบริหารส่วนตำบลกำหนดเป็นหนังสือไว้ก่อนแล้ว โดยคำนึงถึงลักษณะงานและสภาพท้องที่อันเป็นที่ตั้งของแต่ละส่วนราชการหรือหน่วยงาน

-3-

(5) ต้องมีเวลาปฏิบัติงานไม่น้อยกว่าแปดเดือน โดยมีวันลาในแต่ละครั้งของการประเมินผลการปฏิบัติงานตามข้อ 40 ไม่เกินยี่สิบสามวัน แต่ไม่รวมถึงวันลาดังต่อไปนี้

(ก) ลาอุปสมบท หรือ ลาไปประกอบพิธีฮัจย์ ณ เมือง เมกกะ ประเทศซาอุดิอาระเบีย ไม่เกิน 120 วัน

(ข) ลาคลอดบุตรไม่เกินเก้าสิบวัน

(ค) ลาป่วยซึ่งจำเป็นต้องรักษาตัวเป็นเวลานานไม่ว่าคราวเดียวหรือหลายคราวรวมกัน ไม่เกินหกสิบวันทำการ

(ง) ลาป่วยเพราะประสบอันตรายในขณะปฏิบัติงานตามหน้าที่หรือในขณะเดินทางไปหรือกลับจากปฏิบัติงานตามหน้าที่

(จ) ลาพักผ่อน

(ฉ) ลาเข้ารับการตรวจคัดเลือกเข้ารับราชการทหาร เข้ารับการระดมพล เข้ารับการฝึกวิชาชีพทหาร เข้ารับการทดลองความพร้อม

การนับจำนวนวันลาไม่เกินยี่สิบสามวันสำหรับวันลากิจส่วนตัวและวันลาป่วยให้นับเฉพาะวันทำการ

แบบประเมินการเลื่อนค่าตอบแทนพนักงานจ้างให้เป็นไปตามที่สำนักงาน ก.อบต.กำหนด

ประกาศ ณ วันที่ 1 ตุลาคม พ.ศ.๒๕67



 (นายธีรพล พันธ์ประดิษฐ์)

 นายกองค์การบริหารส่วนตำบลเขากระปุก